Allir íbúar landsins eru skráðir í þjóðskrá . Þar er skráð fullt nafn , kennitala , heimilisfang o.fl . Þjóðskráin liggur til grundvallar ákvörðunum um réttindi og skyldur einstaklinga með lögheimili á Íslandi og íslenskra ríkisborgara t.d. ákvörðun um skattskyldu , kosningarrétt , rétt á íslensku vegabréfi , sem Þjóðskrá Íslands gefur út , aðgang að ýmsum réttindum sem grundvallast t.d. á lögheimili eða hjúskaparstöðu . Mikilvægt er að skráning í þjóðskrá sé rétt , sjá Mínar síður á Ísland.is . Grunnskrá ríkisins yfir fasteignir sem til eru í landinu nefnist fasteignaskrá og annast Þjóðskrá Íslands skrána . Í fasteignaskrá eru skráðar allar fasteignir í landinu ; grunnupplýsingar um lönd , lóðir og spildur auk mannvirkja sem á þeim standa . Í henni er einnig að finna upplýsingar um stærðir landeigna og mannvirkja , upplýsingar um byggingarefni og lýsingu á viðkomandi mannvirki , auk fasteigna - og brunabótamats . Fasteignaskrá geymir til viðbótar upplýsingar um þinglýst réttindi , svo sem um eigendur , veðbönd og kvaðir . Saga breytinga á skráningu fasteignar skal varðveitt í fasteignaskrá . Yfirfasteignamatsnefnd annast yfirmat fasteigna fyrir landið allt . Fasteignamat endurspeglar gangverð fasteignar . Hagsmunaaðilar geta óskað eftir endurmati fasteigna og kært niðurstöðu þess til yfirfasteignamatsnefndar . Úrskurður yfirfasteignamatsnefndar er fullnaðarúrskurður .